На основу Решења Привредног суда у Новом Саду, број предмета 2. Ст.69/2015 од 05.04.2016. године, а у складу са чланoвима 131., 132. и 133. Закона о стечају («Службени гласник РС» бр.104/2009, 99/2011, 71/2012 и 83/2014), као и Националним стандардом број 5 о начину и поступку уновчења имовине стечајног («Службени гласник РС» број 13/2010), стечајни управник стечајног дужника

**АД „ПЕТАР ДРАПШИН“ - у стечају**

**НОВИ САД, Индустријска бр.3**

**ОГЛАШАВА**

**Продају непокретне и покретне имовине јавним надметањем (прво по реду)**

**Предмет продаје је непокретна и покретна имовина и то:**

|  |  |  |  |
| --- | --- | --- | --- |
| **Р.бр. пакета** | **НАЗИВ** | **Почетна цена****(дин.)** | **Депозит****(дин.)** |
| **1.** | **А. Непокретности у Новом Саду**, Индустријска бр.3, изграђене на КП 2272/1, уписане у ЛН број 19763 К.О. Нови Сад 1, својина мешовита, обим удела 1/1 и то као: 1. бр.зграде 3 - Помоћна зграда-Портирница, број етажа Пр, површине 162 м2, објекат изграђен пре доношења прописа о изградњи објеката, у природи портирница и продавница са припадајућом надстрешницом (160 м2)2. бр.зграде 6 - Помоћна зграда-Спремиште за техничке гасове, број етажа Пр, површине 5 м2, објекат изграђен пре доношења прописа о изградњи објеката, у природи складишни простор за техничке гасове3. бр.зграде 7 - Зграда за металопрерађивачку индустрију-Производна хала, број етажа Пр, површине 1.361 м2, објекат преузет из ЗКЊ, у природи део Производне хале II са анексима4. бр.зграде 8 - Помоћна зграда-Настрешница, број етажа Пр, површине 586 м2, објекат изграђен пре доношења прописа о изградњи објеката, у природи део Производне хале II са анексима 5. бр.зграде 9 - Зграда за металопрерађивачку индустрију-Производна хала, број етажа Пр, површине 1.108 м2, објекат преузет из ЗКЊ, у природи део Производне хале II са анексима 6. бр.зграде 10 - Зграда за металопрерађивачку индустрију-Производна хала, број етажа Пр, површине 2.071 м2, објекат преузет из ЗКЊ, у природи део Производне хале II са анексима 7. бр.зграде 11 - Трафо станица, број етажа Пр, површине 8 м2, објекат изграђен пре доношења прописа о изградњи објеката, у природи трафо станица I 8. бр.зграде 12 - Помоћна зграда-Котларница, број етажа Пр, површине 221 м2, објекат изграђен пре доношења прописа о изградњи објеката, у природи котларница 9. бр.зграде 13 - Базен, број етажа Пр, површине 111 м2, објекат изграђен пре доношења прописа о изградњи објеката, у природи базен-бетонски таложник, део система за пречишћавање отпадних вода 10. бр.зграде 14 - Помоћна зграда-Подстаница отп.вода, број етажа Пр, површине 75 м2, објекат изграђен пре доношења прописа о изградњи објеката, у природи објекат за пречишћавање отпадних вода 11. бр.зграде 15 - Трафо станица, број етажа Пр, површине 13 м2, објекат изграђен пре доношења прописа о изградњи објеката, у природи трафо станица II 12. бр.зграде 16 - Трафо станица, број етажа Пр, површине 9 м2, објекат изграђен пре доношења прописа о изградњи објеката, у природи трафо станица III 13. бр.зграде 17 - Трафо станица, број етажа Пр, површине 8 м2, објекат изграђен пре доношења прописа о изградњи објеката, у природи трафо станица IV 14. бр.зграде 18 - Зграда за металопрерађивачку индустрију-Производна хала, број етажа Пр, површине 10.444 м2, објекат преузет из ЗКЊ, у природи Производна хала I са анексима 15. бр.зграде 20 - Лимено метални хангар, број етажа Пр, површине 1.988 м2, објекат изграђен пре доношења прописа о изградњи објеката, у природи хангар, складишни простор 16. бр.зграде 22 - Трафо станица, број етажа Пр, површине 15 м2, објекат изграђен без одобрења за градњу, врста права држалац, приватна својина, обим удела 1/1, у природи трафо станица (уз халу I) као и непокретности у ванкњижном власништву стечајног дужника изграђене на КП 2272/1 и то: 17. Спремиште за техничке гасове (поред базена/ отп.воде), број етажа Пр, површине 16 м2, 18. Преливни базен резервоара, број етажа Пр, површине 120,70 м2,19. Стражара, број етажа Пр, површине 6,50 м2, 20. Трафо станица (уз халу II), број етажа Пр, површине 8 м2;**Б. Покретна имовина****1. Основна средства:** опрема и машине за производњу вијака, заковица, ексера, жичаног платна и плетива, алата од тврдог метала, машине за извлачење жице, стругови, аутомати, пресе, виљушкари, возила, канцеларијски намештај, погонски и пословни инвентар, а све према попису и процени од 31.07.2017.г. **2. Остала основна средства**2.1. Опрема: апарати за електроварење и испитивање тврдоће, апарати за пунктовање жице, ваљци за намотавање за разбој, браварске менгеле, брусно камење, бутан боце, бушилице, ваге, електромотори, линија за исправљање и сечење жице, машине за комплетирање заковица, стругови, хашпле за намотавање жице, итд, а све према попису и процени од 31.07.2017.г. 2.2. Канцеларијски намештај и ситан инвентар: чивилуци, плакари, телефонски апарати, клима уређаји, ТА пећ, кварцне грејалице, полице за робу, канцеларијски столови и столице, итд, а све према попису и процени од 31.07.2017.г. **3. Залихе готових производа и трговачке робе:** вијци, ексери, заковице, бургије, кључеви, подлошке, навртке, итд, а све према попису и процени од 31.07.2017.г. **4. Недовршена производња:** матрице, ударачи, вибратори fev-02, fev-03 и fev 2A-sp, избијачи, навојне плоче, итд, а све према попису и процени од 31.07.2017.г.  | **201.099.557,19** | **80.439.822,88** |
| **2.** | **Непокретности у Новом Саду**, Индустријска бр.3, изграђене на КП 2272/7, уписане у ЛН број 19763 К.О. Нови Сад 1, својина мешовита, обим удела 1/1 и то као: 1. бр.зграде 1 - Зграда угоститељства-Ресторан, број етажа Пр, површине 664 м2, објекат преузет из ЗКЊ, у природи зграда ресторана са пословним просторијама друге намене 2. бр.зграде 2 - Зграда за металопрерађивачку индустрију-Управна зграда, број етажа Пр, површине 345 м2, објекат преузет из ЗКЊ, у природи зграда управе са пословно-смештајним простором.  | **50.082.912,84** | **20.033.165,13** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **100.000,00 динара по пакету** увећано за ПДВ са позивом на редни број пакета из огласа. Профактура се може преузети сваког радног дана закључно са 22.01.2018. године у периоду од 8:00 до 14:00 часова у просторијама Ефинс д.о.о. у Новом Саду, на адреси Булевар Михајла Пупина бр.6, канцеларија 514, или путем e-maila: kancelarija.stojkovic@gmail.com;
2. **уплате депозит** са позивом на редни број пакета из огласа, на текући рачун стечајног дужника број:  355-3200474520-27 који се води код „Војвођанска банка“ АД Нови Сад, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 22.01.2018. године). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Теразије 23, VI спрат, Београд, закључно са **22.01.2018.** године до 15,00 часова по београдском времену (GMT +1). У обзир ће се узети само банкарске гаранције које пристигну на назначен начин у назначено време. Банкарска гаранција мора имати рок важења до **29.03.2018.** године. Уколико на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје, односно до 22.01.2018. године, сваким радним даном у периоду од 8:00 до 14:00 часова (уз обавезну претходну најаву поверенику стечајног управника).

Након уплате депозита, а најкасније 5 радних дана пре одржавања јавног надметања, односно до 22.01.2018. године у 14:00 часова, потенцијални купци, ради правовремене евиденције, морају предати поверенику стечајног управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), оверено овлашћење за заступање оверено пред јавним бележником, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана 29.01.2018. године у 11,00 часова, на следећој адреси: Агенција за лиценцирање стечајних управника, Одељење Центра за стечај, Нови Сад, Булевар Михајла Пупина бр.10, V спрат.

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 9,00 до 10,50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

Купопродајни уговор се потписује у року од 5 радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Купац стиче право власништва на предмету продаје након уплате купопродајне цене у целости.

Ако проглашени купац не потпише записник, не закључи купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Другом најбољем понуђачу на јавном надметању, депозит (гаранција) се враћа у року од 25 дана од дана јавног надметања.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

**Порезе и трошкове који произлазе из закљученог купопродајног уговора у целости сноси купац.**

Није дозвољено вршити достављање оригинала банкарске гаранције пошиљком (обичном или препорученом), путем факса, електронском поштом или на други начин, осим на начин прописан у тачки 2. услова за стицање права за учешће из овог огласа.

НАПОМЕНА: У случају да за купца у поступку продаје стечајног дужника буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл.гласник РС“ бр.51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају пролашеном купцу банкарска гаранција ће бити наплаћена у року предвиђеним огласом односно депозит ће бити задржан до доношења одлуке Комисије за заштиту конкуренције.

Oвлашћено лице: Повереник Предраг Стојковић, контакт телефон: 065/683-8888, e-mail: kancelarija.stojkovic@gmail.com